
Par Rīgas valstspilsētas pašvaldības dzīvokļa īpašuma – neizīrēta dzīvokļa 
Parādes ielā 5–4, Rīgā, atsavināšanu


Pamatojoties uz Valsts un pašvaldību dzīvojamo māju privatizācijas pabeigšanas likuma 7. panta pirmo daļu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo un otro daļu, 5. panta pirmo un piekto daļu, ņemot vērā ierakstus Rīgas pilsētas zemesgrāmatas nodalījumā Nr. 24457 4 par nekustamo īpašumu Parādes ielā 5–4, Rīgā (kadastra Nr. 01009104638), Rīgas valstspilsētas pašvaldības Dzīvojamo telpu izīrēšanas komisijas 27.05.2026. lēmumu (sēdes prot. Nr. 21, 13.3.7. apakšpunkts), SIA “Rīgas namu pārvaldnieks” 14.05.2026. brīvās dzīvojamās telpas apsekošanas aktu, kā arī to, ka neizīrētais dzīvoklis Parādes ielā 5–4, Rīgā, nav izmantojams pašvaldības funkciju realizēšanai, Rīgas dome nolemj:

1. Atļaut atsavināt Rīgas valstspilsētas pašvaldības dzīvokļa īpašumu – neizīrētu dzīvokli Parādes ielā 5–4, Rīgā, un dzīvokļa īpašumā ietilpstošās kopīpašuma domājamās daļas no daudzdzīvokļu mājas (kadastra apzīmējums 01001030049001), tajā skaitā ar māju funkcionāli saistītājām būvēm – šķūņiem (kadastra apzīmējumi: 01001030049002; 01001030049003; 01001030049004), un zemes vienības (kadastra apzīmējums 01001030049), pārdodot izsolē.

2. Noteikt, ka izsoles dalībniekam, kurš iesniedzis pieteikumu par 1. punktā minētā dzīvokļa īpašuma pirkšanu, bet nav ieradies uz izsoli, nodrošinājums netiek atmaksāts.

3. Rīgas valstspilsētas pašvaldības Dzīvojamo māju privatizācijas komisija ir atbildīga par lēmuma izpildi.

